
Ministru kabineta rīkojums Nr. 740
Rīgā 2024. gada 10. septembrī (prot. Nr. 36 19. §)
Par Valsts policijas amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz likuma "Par policiju" 8. panta otro daļu un ievērojot Ministru kabineta 2021. gada 7. decembra noteikumu Nr. 793 "Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm tiek nosūtītas dalībai starptautiskajās misijās un operācijās, un dalības finansēšanas kārtība" 11. punktu, nosūtīt dalībai Eiropas Savienības novērošanas misijā Gruzijā (EUMM Georgia):
· 1.1. Valsts policijas Galvenās Kriminālpolicijas pārvaldes Starptautiskās sadarbības pārvaldes 1. nodaļas vecāko inspektoru majoru Gunāru Jankēviču no 2024. gada 17. septembra līdz 2025. gada 16. septembrim;
· 1.2. Valsts policijas Galvenās kriminālpolicijas pārvaldes Organizētās noziedzības smago un sērijveida noziegumu apkarošanas pārvaldes 3. nodaļas galveno inspektoru majoru Oļegu Lagutinu no 2025. gada 7. janvāra līdz 2026. gada 6. janvārim.
· 2. Noteikt šā rīkojuma 1. punktā minētajām Valsts policijas amatpersonām ar speciālajām dienesta pakāpēm koeficientu 1,4 piemaksas aprēķināšanai.
· 3. Lai nodrošinātu šā rīkojuma 1. punktā minēto Valsts policijas amatpersonu ar speciālajām dienesta pakāpēm uzturēšanos Eiropas Savienības novērošanas misijā Gruzijā (EUMM Georgia), Finanšu ministrijai:
· 3.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts policijai) 2024. gadā 13 154 euro;
· 3.2. likumprojekta "Par valsts budžetu 2025. gadam un budžeta ietvaru 2025., 2026., 2027. un 2028. gadam" sagatavošanas procesā precizēt un palielināt Iekšlietu ministrijas izdevumus 2025. gadam 83 661 euro apmērā un 2026. gadam 4158 euro apmērā budžeta apakšprogrammā 06.01.00 "Valsts policija", vienlaikus samazinot finansējumu budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem".
· 4. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 3.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" 2024. gadā.

